અમદાવાદ: આજે શરૂઆતે શેરબજારમાં ઓલરાઉન્ડ વેચવાલી જોવા મળી હતી. ઉત્તર કોરિયા અને અમેરિકા વચ્ચે વધતી તંગદિલીના પગલે વૈશ્વિક શેરબજારોમાં પેનિક સેલિંગ જોવા મળ્યું છે, જ્યારે સ્થાનિક શેરબજાર પણ તૂટ્યું છે. શરૂઆતે બીએસઇ સેન્સેક્સ ૧૮૨ પોઇન્ટના ઘટાડે ૩૧,૬૨૭, જ્યારે એનએસઇ નિફ્ટી ૫૪ પોઇન્ટના ઘટાડે ૯,૮૯૭ પોઇન્ટની સપાટીએ ટ્રેડિંગમાં જોવા મળી હતી. બેન્ક નિફ્ટી પણ ૧૨૭ પોઇન્ટ તૂટી હતી. ઓટો, મેટલ, ફાર્મા, ઓઇલ એન્ડ ગેસ સેક્ટર સહિત તમામ સેક્ટોરિયલ ઇન્ડેક્સમાં ઘટાડાની ચાલ નોંધાઇ છે.